
1.   SKEMA E GRANTEVE “FUQIZIMI I KOMUNITETIT PËRMES MBËSHTETJES PËR NDËRMARRJET E VOGLA DHE TË MESME (NVM)”
1.1.  Hyrja 
Ministria për Komunitete dhe Kthim, bazuar në kodin e subvencionuar për “Masën e Rilindjes Ekonomike 1.9” të miratuar nga Qeveria e Kosovës, do të menaxhojë për herë të parë programe dhe projekte me qëllim të mbështetjes së zhvillimit të mikro, ndërmarrjeve të vogla dhe të mesme, duke zgjeruar kapacitetet e tyre prodhuese apo shërbimore, duke hapur vende të reja pune, si dhe duke reduktuar importet dhe nxitur eksportet.

Përmes këtij programi, në koordinim me Qeverinë e Kosovës, MKK do të stimulojë kompanitë që të zgjerojnë kapacitetet e tyre prodhuese dhe shërbyese duke arritur qëndrueshmëri afatgjatë të biznesit, si dhe do të ndikojë në rritjen e qarkullimit të biznesit.

Ministria për Komunitete dhe Kthim, përmes kësaj skeme do të mbështesë edhe më shumë projekte të qëndrueshme të udhëhequra nga gratë, për fuqizimin e grave në biznes, si dhe rritjen e kapaciteteve të tyre profesionale dhe menaxheriale për qëndrueshmëri afatgjatë të biznesit, kjo skemë inkurajon edhe aplikimet me projekte inovative rinore si njerëzit ashtu edhe komunitetet joshumicë.

Ministria për Komunitete dhe Kthim në kuadër të “Fuqizimi I Komunitetit Përmes Mbështetjes për Ndërmarrjet e Vogla dhe të Mesme” do të përpiqet të stimulojë dhe mbështesë prodhimin dhe shërbimet përmes kësaj thirrjeje.

Më poshtë janë të gjitha kriteret e aplikimit dhe udhëzimet për anëtarët e mundshëm të komuniteteve joshumicë në Kosovë.
1.2.  Skema “Fuqizimi i komunitetit përmes mbështetjes për ndërmarrjet e vogla dhe të mesme”
Ministria për Komunitete dhe Kthim, ka nisur një skemë granti për financimin e sektorit privat, që i ndihmon ata të plotësojnë nevojat e tyre të biznesit.

Qëllimi kryesor i skemës së granteve për sektorin privat është të mundësojë realizimin dhe zhvillimin e mëtejshëm të projekteve cilësore të biznesit për të rritur kapacitetet e tyre në të gjitha segmentet, duke përfshirë krijimin e vendeve të reja të punës që do të gjenerohen nga rritja e kompanive ekzistuese si dhe krijimin e kompanive të reja. 
1.3. Qëllimet e thirrjes për dorëzimin e propozimeve 

Qëllimi i përgjithshëm i kësaj thirrje është përmirësimi i kapaciteteve prodhuese, krijimi i një mjedisi të favorshëm ekonomik për bizneset fillestare si dhe për ndërmarrjet e vogla dhe të mesme me qëllim rritjen e konkurrencës dhe krijimin e vendeve të reja të punës.

Qëllimet specifike të kësaj thirrjeje për projekt propozime janë:

1. Mbështetja e ndërmarrjeve të reja dhe zhvillimi i ndërmarrjeve me potencial të rritjes;

2. Mbështetje për ndërmarrjet ekzistuese që kontribuojnë në diversifikimin e sipërmarrjes dhe kontributin për komunitetin ekonomik lokal;

3. Ulja e papunësisë nëpërmjet hapjes së vendeve të reja të punës, me theks të veçantë tek të rinjtë. 
1.4.   Përkrahja financiare që e ofron Ministria për Komuntete dhe Kthim 
Shuma e përafërt e kësaj thirrje është rreth 400,000.00 € (katërqindmijë euro), por Ministria për Komunitete dhe Kthim rezervon të drejtën që të mos shpërndajë të gjitha fondet në dispozicion.

Ministria për Komunitete dhe Kthim do të shpërndajë në mënyrë të barabartë shumën prej rreth 400.000.00 euro (katërqindmijë euro) për dyi kategori, përkatësisht: 
1. LOT 1 Start-Up - i dedikuar për ide biznesi për ndërmarrjet Start-Up që ende nuk janë regjistruar si ndërmarrje, 
2. LOT 2 Ndërmarrjet ekzistuese - Ndërmarrjet mikro dhe të vogla të cilat janë hapur para hapjes së thirrjes dhe që kanë një ose më shumë punëtorë.
1.5. Shuma e granteve 
Çdo grant i kërkuar sipas kësaj Thirrje për Propozime duhet të jetë brenda shumave minimale dhe maksimale të mëposhtme:
Loti 1. Për ndërmarrjet Start-up (fillestare/të sapoformuara), vlera totale e granteve do të jetë 200,000 euro. Vlera maksimale që mund të marrë një biznes i sapoformuar është deri në 100% të vlerës së pajisjeve ose në vlerën financiare deri në 8000 euro, (është e dëshirueshme që aplikuesi të bashkëfinancojë 10% të projektit, pasi rezultati përfundimtar i aplikimit do të varet nga ai);
Loti 2. Për ndërmarrjet e vogla (që kanë të punësuar një ose më shumëpunëtorë), vlera totale e granteve do të jetë 200,000.00 euro. Vlera maksimale që mund të marrë një mikrondërmarrje është deri në 100% të vlerës së pajisjes ose në vlerën financiare derin 12,000 euro, (është e dëshirueshme që aplikuesi të bashkëfinancojë 20% të projektit, pasi rezultati përfundimtar i aplikimit do të varet nga ai);
Çdo grant i kërkuar sipas kësaj thirrjeje për propozime duhet të jetë brenda përqindjes minimale dhe maksimale të totalit të shpenzimeve të pranueshme për projektin si më poshtë: 

2. RREGULLAT E THIRRJES PËR PROPOZIME 
Këto udhëzime përcaktojnë rregullat për dorëzimin, përzgjedhjen dhe zbatimin e projekteve të financuara në kuadër të kësaj Thirrjes për Propozime. Ekzistojnë tri grupe kriteresh kualifikimi, të cilat i referohen:

1. Aplikuesi(ët) që mund të kërkojnë grant;

2. Projektet (lloji i projektit të biznesit) për të cilat mund të jepet një grant;

3. Lloji i shpenzimeve që mund të merren parasysh gjatë përcaktimit të shumës së grantit. 
2.1.   Kualifikimi I kandidatit; kush mund të aplikoj?
Për t'u kualifikuar për një grant, aplikuesit duhet:

· Që të jenë shtetas të Republikës së Kosovës;

· Të konfirmojnë se ndërmarrja e tyre është 100% në pronësi private dhe e regjistruar në Kosovë, në përputhje me ligjet e Kosovës;

· Të jenë në gjendje të demonstrojë likuiditetin e ndërmarrjes (ose likuiditetin e mundshëm);

· Të jetë i regjistruar për aktivitetet e parashikuara nga projekti i propozuar në momentin e pranimit të grantit (Start-Up);

· Të jenë në gjendje të vërtetojë se të gjitha kontributet dhe taksat janë përmbushur;

· Të jenë drejtpërdrejt përgjegjës për përgatitjen dhe menaxhimin e projektit.
· Përparësi kanë aplikantët që nuk kanë qenë përfitues të mbështetjes nga MKK-ja (në vitin 2023), në sektorin e mbështetjes për zhvillimin ekonomik.
2.2. Kandidatët që nuk kaulifikohen 
Aplikuesit e mundshëm që nuk mund të marrin  grantin, nëse gjinden në ndonjë nga situatat e mëposhtme:

· Nëse janë në falimentim ose janë në process të mbylljes, ose janë nën administrim gjyqësor, kanë lidhur marrëveshje me kreditorët; ata pushuan së funksionuari; u janë nënshtruar procedurave në lidhje me këto çështje ose janë në situata të ngjashme që rrjedhin nga procedurat e përcaktuara nga legjislacioni ose rregulloret vendore;

· Klasifikimi i tyre i llogarive personale dhe afariste në Regjistrin e Kredive të Kosovës (apo siç njihet në bankat e RKK-së - Regjistri i Kredive të Kosovës) është W-worst (klasifikimi i keq);

· Nuk I zbatojnë detyrimet e tyre në lidhje me pagesën e kontributeve apo pagesën e taksave në përputhje me dispozitat ligjore të vendit ku janë themeluar; 
· Që ata, pra personat që kanë autoritetin për t'i përfaqësuar, vendosur ose kanë kontrollë mbi ta, janë dënuar me aktgjykim të autoritetit kompetent për një vepër penale që lidhet me sjelljen profesionale (d.m.th. kur nuk ka mundësi ankimimi);

· Ata, ose personat që kanë autoritet për t'i përfaqësuar, vendosur ose kanë kontrollë mbi ta, kanë qenë objekt i një gjykimi përfundimtar dhe të formës së prerë për mashtrim, korrupsion, përfshirje në një organizatë kriminale, pastrim parash ose ndonjë veprimtari tjetër të paligjshme, ku një veprimtari e tillë e paligjshme është e dëmshme për interesat financiare të Kosovës.

2.3.   Aplikuesit e pranueshëm (sektorët) 
Ndërmarrjet e angazhuara në prodhimin dhe përpunimin e produkteve, si dhe shërbimet/serviset tregtare kanë të drejtë të aplikojnë.   Aplikuesit me prioritet më të lartë do të jenë padyshim kompanitë që merren me prodhim dhe përpunim të produkteve, shërbime, shërbime komerciale si dhe kompani që janë të gatshme të marrin pjesë në realizimin e këtij biznesi.
2.4. Kohëzgjatja e projektit

Kohëzgjatja e planifikuar e projektit të financuar nga MPZK nuk mund të jetë më e gjatë se 6 muaj, përveç nëse parashikohet ndryshe në kushtet e kontratës (duke pasur parasysh specifikat që mund të kenë disa projekte bujqësore).
2.5. Lokacioni i projektit
  Projektet duhet të zbatohen në Republikën e Kosovës.
2.6. Pranueshmëria e shpenzimeve: shpenzimet që mund të konsiderohe për një grant
Propozimet për financim duhet të jenë teknikisht dhe financiarisht të pavarura. Projektet duhet të kenë një ndikim të prekshëm dhe të dukshëm në kompanitë për rritjen e punësimit, rritjen e kapaciteteve prodhuese, përmirësimin ose optimizimin e cikleve jetësore të zhvillimit të produktit/shërbimit dhe diversifikimin e produktit/shërbimit, kanalet e reja të shpërndarjes dhe shitjes në Kosovë apo tregjet ndërkombëtare, zhvillimin e zinxhirit të vlerës, etj. 
2.6.1 Shpenzimet e pranueshme janë: 
Të gjitha shpenzimet duhet të jenë në përputhje me rregullat e përcaktuara në këtë thirrje. Vetëm shpenzimet e pranueshme mund të merren parasysh për grantin.

Llojet e mëposhtme të aktiviteteve në përputhje me objektivat e programit konsiderohen si shpenzime të pranueshme dhe mund të financohen nga kjo Thirrje për propozim projektin: 
• Investimet në asete materiale që lidhen me blerjen e pajisjeve, makinerive, linjave të prodhimit, softuerit dhe të ngjashme ose/dhe blerjen dhe përmirësimin e retromaterialeve të prodhimit, si dhe fonde që mund të ndihmojnë kompanitë të jenë më pak të varura nga faktorët e jashtëm;

• Trajnime të specializuara në lidhje me investimet e përmendura, si trajnimi për përdorimin e pajisjeve ose teknologjisë së re (megjithatë, shpenzimet e trajnimit nuk mund të kalojnë vlerën më të madhe se 10% të vlerës totale të projektit);
• Aktivitetet e marketingut, për shembull pjesëmarrja në panaire, krijimi i faqeve të internetit, etj., për promovimin e produkteve dhe shërbimeve nga projekti (megjithatë, shpenzimet e marketingut nuk mund të kalojnë vlerën më të madhe se 10% të vlerës totale të projektit); 
• Blerja e automjeteve të përdorura/të reja për transport-shpërndarje të produkteve;

• Adaptimi ose ndërtimi i objekteve/strukturave, duke përfshirë objektet e magazinimit ose objektet/strukturat e ngjashme deri në 40% të vlerës totale të shumës së grantit.
2.6.2 Shpenzimet e papranueshme janë: 
• Borxhet dhe tarifat për mbulimin e borxhit;

• Provizionet për humbjet dhe detyrimet e mundshme në të ardhmen;

• Kamata e borxhit;

• Tatimi mbi të ardhurat;

• Shpenzimet e raportuara nga përdoruesi që mbulohen nga ndonjë veprim apo program tjetër pune; 

• Blerja e tokës, ndërtimi ose riparimi i objekteve/strukturave (duke përfshirë objektet e magazinimit ose objektet/strukturat e ngjashme, përveç rasteve kur parashikohet nga projekti si kontribut i aplikuesve);

• Humbjet nga diferencat e këmbimit;

• Kredi për palët e treta;

• Gjobat, gjobat me para dhe shpenzimet gjyqësore;

• Shpenzimet e amortizimit që normalisht duhet të jenë pjesë e mënyrës së ndarjes së fitimeve;

• Tarifat bankare, shpenzimet e garancisë dhe tarifat e ngjashme;

• Shpenzimet e artikujve ose pajisjeve të përdorura; 
• Pagat dhe mëditjet;

• Shpenzimet të tjera operative (qira, energji elektrike, ujë, etj.) 
· Shpenzimet e transportit. 

Nëse shpenzimet e papranueshme e arrijnë shumën e 20% të vlerës së projektit, aplikimi refuzohet. Shpenzimet e papranueshme janë përgjegjësi e përdoruesit, prandaj ato nuk duhet të përfshihen në kërkesën për pagesë, ndaj përdoruesi duhet të ketë burimet e veta financiare për t'i mbuluar ato. 
Çdo tentativë mashtrimi (p.sh.: falsifikimi i faturave, manipulimi i procedurave të prokurimit) do të dënohet me mospagesë të pjesës që është objekt mashtrimi dhe gjoba shtesë deri në përjashtimin e plotë nga pagesa, siç parashikohet nga sistemi i denimeve që është pjesë e kontratës.

Është në interesin e aplikuesit të paraqesë një buxhet real dhe efikas të shpenzimeve, megjithatë, komisioni i vlerësimit ka autoritetin për të rishikuar dhe hetuar tregun në lidhje me çmimet e paraqitura në ofertë dhe të buxhetit në rastet kur vlerëson se çmimet nuk janë reale. 
Nëse Komisioni Vlerësues dyshon për çmime të manipuluara apo joreale, ka të drejtë të marrë sqarime nga Dogana e Kosovës, ATK dhe inspektorati i tregut. Në rast se Komisioni konstaton se çmimet e ofruara në ofertë dhe në buxhet nuk janë reale, mund të diskualifikojë aplikimin për pasaktësi.
Blerja e makinerive, pajisjeve ose elementeve të tjera që janë të nevojshme për fillimin e prodhimit ose shërbimeve rekomandohet rreptësisht të blihen në territorin e Kosovës, nëse pajisjet nuk mund të blihen brenda Kosovës, ato mund të blihen jashtë Kosovës me të bashkangjitur dokumentacionin e blerjes (fakturën e shpedicionit dhe deklaratën doganore për blerjet).
Sqarim:  Aplikuesi nuk mund të paraqesë më shumë se (1) një aplikim në këtë thirrje për propozime. 
3. SI TË APLIKOJMË DHE PROCEDURAT QË DUHET NDJEKUR
3.1.   Mënyra e aplikimit 
Aplikuesit duhet të ndjekin rreptësisht formatin e aplikimit dhe të plotësojnë paragrafët dhe faqet me radhë.

Paketa e aplikimit, bazuar në natyrën e ndërmarrjes së regjistruar, ndahet në:

1. Pakoja e aplikimit për Lot 1 Start-Up si dhe dokumentet që duhet të plotësohen janë: 
  a. Formulari i aplikimit (Aneksi 1);

b. Aneksi 1: Deklarata e aplikuesit, e cila konsiderohet edhe si dëshmi për vërtetësinë e dokumenteve (Aneksi 2);
c. Kopje e kartelës së identitetit.   
2. Pakoja e aplikimit për LOT 2  - biznesi ekzistues, dokumentet që duhet të plotësohen janë:

a. Formulari i aplikimit (Aneksi 1);

b. Aneksi 1: Deklarata e aplikuesit, e cila konsiderohet edhe si dëshmi për vërtetësinë e dokumentacionit (Aneksi 2);

c. Ndërmarrjet duhet të dorëzojnë një ofertë ose profaturë për prokurimin e pajisjeve të prodhimit për LOT 2  me datën e publikimit, pra deri në fund të afatit të aplikimit (preferohet). 






                   
d. Çertifikata e regjistrimit të biznesit me të gjitha dokumentet/informacionet përcjellëse në përputhje me kërkesat e ligjit në fuqi në Republikën e Kosovës, çertifikata duhet të lëshohet nga ARBK-ja sipas numrit unik të identifikimit. Ndërmarrja duhet ta ketë të regjistruar si aktivitet parësor ose dytësor aktivitetin me të cilin aplikon për projektin.

e) Çertifikatë tatimore e vlefshme në datën e paraqitjes së kërkesës (jo më e vjetër se 90 ditë) e cila vërteton se aplikuesi nuk ka borxhe aktuale tatimore të papaguara ose detyrime të tjera tatimore, ose se është në marrëveshje për shlyerjen e borxhit me ATK (mund të lëshohet online nga uebfaqja e AKP-së);

f. Deklarata vjetore tatimore për vitin e fundit fiskal (2023) e lëshuar nga ATK (të ardhurat bruto duhet të dëshmohen nga Administrata Tatimore e Kosovës për vitin 2022);

g. Fotot e hapësirës ekzistuese të zyrës si dhe të pajisjeve ekzistuese (fotot duhet të jenë të qarta, pajisjet dhe hapësira të dukshme).

h. Ofertat duhet të jenë vetëm në euro.
Aplikacionet mund të plotësohen në gjuhën shqipe ose serbe. 
Aplikimet e shkruara me dorë nuk do të pranohen.
Do të vlerësohen vetëm formularët e PLOTËSUAR të aplikimit (Aneksi 1) dhe shtesa (Aneksi 2). Prandaj, këto dokumente duhet të përmbajnë TË GJITHA informacionet e rëndësishme në lidhje me projektin.
Vlerësimi i aplikacioneve do të përfshijë kontrollin administrativ për të përcaktuar nëse aplikuesit plotësojnë kriteret e pranueshmërisë. Procesi i vlerësimit thelbësor do të shqyrtojë nëse aplikacioni tregon se ndërmarrja ka perspektivë të mirë për të qenë e suksesshme dhe e qëndrueshme dhe se realizimi i projektit do të kontribuojë në përmbushjen e objektivave të thirrjes për ndihmë në zhvillimin ekonomik të Kosovës. Grantet do t'u jepen aplikuesve me pikët më të larta të renditjes në secilën kategori, deri në kufijtë e buxhetit të disponueshëm.
Në rastet kur ka mospërputhje në vlerat buxhetore në projekt, konfuzion në përshkrimin e projektit dhe gabime në përdorimin e formateve të përcaktuara në thirrjen për projekt propozime, projekti mund të korrigjohet pak, nëse komisioni vendos kështu.

MKK nuk është përgjegjëse për shpenzimet që lidhen me përgatitjen e aplikacionit.
3.2.   Ku dhe si të aplikojmë/Afati I aplikimit 
Kjo thirrje publike është publikuar në ueb faqen e Ministrisë për Komunitete dhe Kthim https://mkk.rks-gov.net/. Të gjitha informacionet e nevojshme dhe formularët e aplikimit për këtë thirrje publike i gjeni në këtë faqe interneti ashtu edhe në vetë ndërtesën e Ministrisë. Aplikuesit të cilët dëshirojnë të aplikojnë në këtë thirrje publike duhet të shprehin interesimin e tyre duke dërguar të gjithë dokumentacionin e nevojshëm me postë në zarf dhe në formë fizike në arkivin e Ministrisë për Komunitete dhe Kthim, rr. Nënë Tereza, PB. 12000 Fushë Kosovë /Republika e Kosovës.
Në anën e jashtme të zarfit shkruani emrin e thirrjes publike, me emrin e plotë dhe adresën e aplikantit dhe shënimin “Mos hap përpara seancës së Komisionit të Vlerësimit” dhe në zarf shkruani thirrjen  publike.
 Regjistrimi për këtë thirrje publike fillon më 08.04. 2024,  thirrja do të jetë e hapur deri më 29.04. 2024. në orën 16:00, aplikimet pas këtij afati nuk do të pranohen. Për çdo paqartësi, mund të dërgoni një kërkesë në e-mail.. request.mkk.mzp.mcr@rks-gov.net deri me 15.04.2024 në ora 16:00. 
3.3. Vërejtjet shtesë:
a) Nëse një ndërmarrje fiton, atëherë do të nënshkruhet një marrëveshje dypalëshe midis MKK-ës dhe ndërmarrjes, e cila do të përfshijë deklaratat e paraqitura gjatë aplikimit;

b) Ndërmarrjet e sapoformuara që do të miratohen paraprakisht për grant do të njoftohen për procedurën e hapjes së një biznesi të ri përpara se të aprovohen burimet financiare;

c) Në këtë thirrje lejohen të gjithë sektorët për të cilët aplikojnë bizneset;

d) Kontributi i aplikuesve në bashkëfinancim do të vlerësohet në mënyrë shtesë;

e) Ndërmarrjet mund të marrin vetëm një grant, pra të aplikoni me vetëm një aplikim;

f) Ministria për Komunitete dhe Kthim do të ketë mandatin ti vlerësojë bizneset (prodhuesit) së paku një herë në dy vjet, nëse ata i kanë arritur qëllimet e synuara dhe, në bazë të këtij vlerësimi, të analizojë financimin e mëtejshëm të mundshëm të drejtpërdrejtë.

g) Nëse fituesi i devijon fondet për qëllimin e caktuar, ai do të ndiqet penalisht (padi në bazë të ligjit).  

4. KRITERET E VLERËSIMIT  

Për të kaluar fazën e vlerësimit thelbësor, projekt-propozimi duhet të arrijë të paktën 50 pikë. Pas vlerësimit, aplikuesit do të renditen sipas pikëve të marra. Aplikimet me numrin më të madh të pikëve do të zgjidhen fitues deri në shpenzimin e buxhetit në dispozicion, ndërsa pas shpenzimit të buxhetit, aplikuesit e tjerë që kanë arritur të paktën 50 pikë mbeten në listë pritje/rezervë dhe renditja e listës rezervë do të të jetë nga kandidatët me më shumë pikë deri tek ata me më pak pike të fituara. 
	Pjesa / Elementet e vlerësimit  
	Vlera totale /Pikët maksimale

	
	
	

	
	
	START-UP
	LOT1&2-3

	1. Kapaciteti financiar operativ 
	20
	30

	inansijski i operativni kapacitet Finansijski i
	
	

	2.
	 Rëndësia e projektit 
	25
	20

	
	
	
	

	3.
	Efikasiteti dhe arritshmëria 
	25
	15

	
	
	
	

	
	
	
	

	4.
	Qëndrueshmëria e projektit
	15
	20

	
	
	

	5. Buxheti dhe efikasiteti I shpenzimeve 
	15
	15

	
	
	
	

	GJITHSEJT PIKË (MAKSIMUM) 
	100
	100

	
	
	
	


5. ANKESAT  
Pas publikimit të rezultateve, aplikuesit të cilët nuk janë të kënaqur me rezultatet e komisionit kanë  afat prej 7 ditësh për ti paraqitur ankesat e tyre në arhivën e MKK-ës.     

